**Liberul arbitru**

*Blacks*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Mi-ați sugerat să mă arunc în valuri

într-un frenetic salt spre neștiut

și să respir prin suflet festivaluri

ce își așteapt-al lor argonaut.

Să mă scufund în marea ce m-așteaptă,

De pe ponton să mă arunc în gol

ca să descopăr viața minunată

de-oi părasi al liniștii atol.

M-ați îndrumat spre zările senine

și aripi să-mi deschid cu al meu gând

Înaltul în sclipiri diamantine

Să-mi lumineze dragostea pulsând.

Mi-ati indicat plimbarea sus pe munte

ca să respir un aer nou, curat,

filtrat de griji și de nevoi mărunte

să urc spre un destin imaculat.

Cu aventuri și visuri îndrăznețe

mi-ați sugerat să leg al meu destin,

să nu regret la cruda bătrânețe

că viața mi-am trăit-o clandestin.

Să nu accept o așteptare fadă

a celui “plus” ce-l caut în țintiri

Și să trăiesc a vieții escaladă

cu-un plus de bucurie în simțiri.

Vă mulțumesc la toți cum pot mai bine

și nu o fac c-un nedorit tapaj,

Dar am decis că tot ce-mi aparține

voi folosi în viața drept colaj.